Source: http://hvgorac.hu/news_feed?page=245
Timestamp: 2019-02-23 21:33:21
Document Index: 23425800

Matched Legal Cases: ['Kúria ', 'bíróság ', 'Kúria ', 'Kúria ', 'bíróság ', 'Bíróság ', 'bíróság ']

Kulcsár Attila felmentését kérte a sikkasztással vádolt volt bróker védője
Az ügyvéd kijelentette: nem állítja, hogy védence ártatlan, de szerinte a benyújtott vádirat alapján nem lehet elítélni. Az elsőrendű vádlott védője keddi perbeszédében azt mondta, a vádirat elhibázott: a K & H Bank brókercégénél dolgozó Kulcsár Attilának sem jogilag, sem fizikailag nem volt módja sikkasztást elkövetni. Az ügyvéd kiemelte, hogy védence ügyfelei megbízásából cselekedett, az arra jogosultak rendelkeztek a saját számláik felett. A bank elektronikus nyilvántartását kezelőknek pedig nem adhatott megbízást és nem is tévesztette meg őket - folytatta. Az ügyészség legújabb felvetésére, a "közvetett" tettes koncepciójára a védelem úgy reagált: de akkor ki a közvetlen tettes?
A nők a férfiakhoz képest kedvezőbb alanyi jogokra tarthatnak igényt az alaptörvény szerint, ezért is alkotmányellenes a Kúria június végi döntése, amely lehetővé tette a férfiak 40 év munkaviszony utáni nyugdíjazásáról szóló népszavazási kezdeményezést - derül ki az Alkotmánybíróság határozatának indoklásából. A döntés másik indoka szerint azért sem lehet népszavazást tartani a kérdésben, mert az tiltott tárgykört, konkrétan a költségvetési törvényt érinti. Az Ab döntése következtében a Kúriának új - az Ab döntésének megfelelő tartalmú - határozatot kell majd hoznia az ügyben, az alapján pedig az NVB ismét dönthet arról, hogy hitelesíti-e a népszavazási kérdéseket, végeredményben szintén az Ab döntésével összhangban.
Liftek: Módosulnak a műszaki felülvizsgálatáról szóló szabályok
Változnak a liftek műszaki felülvizsgálatáról szóló szabályok a Magyar Közlöny keddi számában megjelent rendelet szerint, amely kétévente írja elő a fővizsgálatot a 20 évnél nem régebbi liftek esetén, a köztes években ellenőrző vizsgálatot kell végezni. A kormány emellett megvizsgálja annak lehetőségét, hogy a vizsgálatokat hatósági árassá tegyék.
Két fontos dolog változott a parkolási bírságoknál
A Kúria szerint egyáltalán nem jogszerű, hogy csak öt napig lehet bemutatni az esetleg elkavarodott, ám érvényes parkolási jegyet, illetve, hogy ezt csak egyszer lehet megtenni egy hónapban.
Ha nincs szennyvízcsatorna, akkor nem jár a CSOK
Amennyiben a lakás ráköthető a szennyvízcsatornára, úgy ezt meg kell tenni ahhoz, hogy a lakás legalább komfortosnak minősüljön, ami többek között feltétele a családok otthonteremtési kedvezménye (csok) igénylésének. Egyebek mellett így módosította a kormány a lakásfinanszírozási rendeletét, amely a keddi Magyar Közlönyben jelent meg.
A vagyonjog aktuális kérdései bírói szemmel
A vitairat a Budapest Környéki Törvényszéken 2014. június 6. napján megtartott kibővített kollégiumi ülésre készített összefoglaló átdolgozott változata. Az új Ptk. kapcsán jelentkező, illetőleg a vagyonjog aktuális, leggyakrabban előforduló kérdéseit elemzi, foglalja össze a napi bírói gyakorlat számára. Igyekszik iránymutató lenni ebben az átmeneti helyzetben, amikor még inkább a régi anyagi jogi szabályok alapján folytatandó eljárásokról beszélhetünk. Ezért az új szabályok alkalmazására csak érintőlegesen utal az irat, főleg a hatályba léptető rendelkezések taglalásával.
Az Országgyűlés hétfőn a rendőrségnek és a honvédségnek is új jogosítványokat, valamint feladatokat adott a tömeges bevándorlás okozta válsághelyzet idejére. A képviselők 151 igen szavazattal, 12 nem ellenében és 27 tartózkodás mellett fogadták el a Fidesz-KDNP tömeges bevándorlás kezelését célzó előterjesztésének sarkalatos, kétharmados többséget igénylő rendelkezéseit. A törvénymódosítások eredményeként a migrációs válsághelyzetben feladatot kapó katonák sok tekintetben a rendőrökre vonatkozó szabályok alapján intézkedhetnek. Így például igazoltathatnak, elfoghatnak és előállíthatnak, átvizsgálhatják a ruházatot, csomagokat és járműveket, továbbá idegenrendészeti intézkedésben és határforgalom-ellenőrzésben is részt vehetnek, ezek során pedig kényszerítő eszközöket alkalmazhatnak.
Milyen hibákat ne kövessünk el a végrehajtási kifogás benyújtása során, avagy a kifogás elbírálása a gyakorlatban
A végrehajtási eljárás során gyakran kerül benyújtásra végrehajtási kifogás, amely a végrehajtás foganatosítása során előterjeszthető legfontosabb jogorvoslat. Ennek ellenére azonban számtalan alkalommal a kifogás a jogszabályi követelményeknek nem felel meg. A szerző bízik benne, hogy jelen cikk segítséget nyújt abban, hogy a jövőben olyan kifogások kerüljenek beterjesztésre, amelyek a jogszabályoknak megfelelnek.
A korábbi sajtóhírekkel ellentétben jövő március előtt nem lehet utcára tenni egyetlen adóst sem az újraindult végrehajtási eljárások során – értesült a Magyar Nemzet. Az Igazságügyi Minisztérium tájékoztatásából az is kiderült, hogy az adósokkal szemben zajló végrehajtási eljárások – függetlenül attól, hogy azok milyen szakaszban tartanak – a törvényi határidők alapján belecsúsznak a december 1-jén kezdődő téli kilakoltatási moratóriumba. Az önálló bírósági végrehajtók a jogszabályok alapján legkorábban október 15-én folytathatják az újraindított végrehajtási eljárásokat. A tárca szerint azon adósok, akiknek ingatlanát már értékesítették, kilakoltathatók lennének október 15. után, azonban a természetes személyek adósságrendezéséről szóló törvény alapján 60 nappal eltolódik a kényszerintézkedés.
256 forintos frankárfolyam mellett törleszthetnek decembertől az autóhitelesek is
A kormány elfogadta és benyújtotta az Országgyűlésnek a deviza és deviza alapú személyi és autóhitelek forintosításáról szóló törvényjavaslatot. A tervezet szerint az állam és a bankok tehervállalása mellett 31 milliárd forint jóváírást kaphatnak az ügyfelek, így gyakorlatilag a jelzáloghitelesekkel megegyező árfolyam mellett forintosítják a tartozásukat. A törvényjavaslat elfogadása esetén december 15-ig a pénzügyi intézmények számára kötelező a forintosítási ajánlat elkészítése és ezt az ajánlatot postázzák minden ügyfelüknek.
Megtörtént a vádismertetés a Cinóber-ügyben
Az alvilágban Cinóberként ismert férfi 1996-os megölése miatt emelt vád ismertetésével folytatódott az Aranykéz utcai robbantás és a Fenyő-gyilkosság ügyének tárgyalása pénteken a Fővárosi Törvényszéken. A törvényszék azért döntött úgy, hogy a Cinóberként ismert D. Ferenc meggyilkolásának ügyét egyesíti a Fenyő János médiavállalkozó 1998-as megölése és az Aranykéz utcai robbantás miatt indult, már korábban egyesített ügyekkel, mert mindhárom bűnügyben a szlovák Jozef Rohácot vádolják az elkövetéssel. A Kúria jogegységi döntése alapján az ügyeit így egy perben kell tárgyalni.
Polt: az ügyészség év végéig kezelni tudja a menekülthelyzetet
Az ügyészség a jelenlegi helyzetet az év végéig tudja a rendelkezésére álló erőforrásokból, ideiglenes megoldásokkal kezelni, ha azonban néhány hónapnál tovább tart az egyre fokozódó többletterhelés, akkor új, hosszú távon fenntartható megoldásokat kell keresni - mondta Polt Péter legfőbb ügyész. Eddig egyre jelentősebb túlmunkával sikerült tartani az időszerűséget, és ennek az anyagi fedezete egyelőre biztosított - tette hozzá.
Hiányosságok a meghallgatószobákban
Bár egyre több a rendőrségeken és a bíróságokon a gyermekmeghallgató szoba, még mindig nincs belőlük elegendő, ráadásul több megyében rendkívül rossz az ilyen helyiségek kihasználtsága – derül ki az alapvető jogok biztosának friss jelentéséből. Több helyen az okoz gondot, hogy város szélén alakították ki a meghallgatószobákat, máshol elavult a géppark, így nehézséget okoz a jegyzőkönyvvezetés, és videofelvétel készítésére sincs mindenhol lehetőség. Igazságügyi pszichológust és gyermekvédelmi szakembert is nehéz szerezni a kihallgatásokra. A hiányosságok miatt még mindig előfordulhat, hogy egy gyereknek nem elég egyszer beszámolnia az őt ért traumákról, ezért az ombudsman vizsgálat lefolytatására kérte az országos rendőrfőkapitányt.
A kártérítés akkor is jár, ha váratlanul elromló alkatrész miatt késik a repülő
A légitársaságok akkor is kötelesek kártérítést fizetni az utasoknak, ha a repülőjárat egy váratlanul elromló alkatrész miatt késik - mondta ki csütörtöki ítéletében a luxembourgi székhelyű Európai Bíróság. Az uniós bírák szerint a légitársaságokat csak az olyan váratlan műszaki problémák mentesítik a kártérítési kötelezettség alól, amelyeket rejtett gyártási hiba, szabotázs vagy terrorcselekmény okoz.
Vádmódosítás miatt nem fejeződött be a bizonyítási eljárás a Hagyó-perben
A tervekkel ellentétben nem fejeződött be a bizonyítási eljárás a Hagyó Miklós egykori szocialista főpolgármester-helyettes és társai ellen a Kecskeméti Törvényszéken folyó per csütörtöki tárgyalásán. Homonnai János, a Központi Nyomozó Főügyészség ügyésze a tárgyaláson egyes vádlottak esetében kiterjesztette a vádat, több vádpontot pontosított, több esetben a vádlottak javára. Kádár András, Hagyó Miklós elsőrendű vádlott védője a büntető eljárásjog vonatkozó rendelkezése értelmében kérte, hogy kapjon nyolc napot a védelem a vádmódosítás tanulmányozására. Hadnagy Ibolya tanácsvezető bíró szeptember 29-ére elnapolta a tárgyalást, ezért nem kezdődik meg 22-én az ügyészi perbeszéd.
Folyamatosak az eljárások a tiltott határátlépések miatt
Negyvenhárom újabb migráns bíróság elé állítását kezdeményezte a Szegedi Járási Ügyészség határzár tiltott átlépésnek bűntette miatt - tájékoztatta a Csongrád Megyei Főügyészség szóvivője csütörtökön az MTI-t. Az Országos Rendőr-főkapitányság szóvivője tájékoztatott, tíz embert vettek bűnügyi őrizetbe a rendőrök azok közül, akik részt vettek szerdán a röszkei határátkelőnél történt zavargásban.
A cafeteria több ponton ellentétes az uniós joggal
A Bizottság szerint az Erzsébet-utalvány kibocsátása tekintetében létesített monopólium indokolatlanul korlátozza az Unió belső piacán a letelepedésnek és a szolgáltatásnyújtásnak az Európai Unió működéséről szóló szerződésben megállapított szabadságát. A Bizottság emellett úgy véli, hogy a SZÉP kártya kibocsátásának feltételei nincsenek összhangban a belső piaci szolgáltatásokról szóló irányelvnek a letelepedés és szolgáltatásnyújtás szabadságára vonatkozó rendelkezéseivel. Mindezek miatt a Bizottság úgy döntött, hogy kötelezettségszegési eljárást indít hazánk ellen.
Visszadobná a magyar devizahiteles ügyet az uniós főtanácsnok
Egy devizahitelezéssel kapcsolatos jogvita elutasítására tett javaslatot csütörtökön a luxembourgi székhelyű Európai Bíróság főtanácsnoka, aminek következtében az ügyben hozandó döntés visszakerülne a Ráckevei Járásbíróságra, amely az uniós bírákhoz fordult. A finn Niilo Jääskinen álláspontja az, hogy a magyar törvényszék által előterjesztett előzetes döntéshozatal iránti kérelem nem tartalmaz minden olyan lényeges információt, amelyből megismerhető lenne a bíróság és az észrevételek benyújtására jogosult személyek, például az uniós tagállamok és intézmények számára, az ügy ténybeli és jogi háttere.
Még egyszer a büntető törvény időbeli hatályáról
A büntető törvény időbeli hatályáról a Büntető törvénykönyvről szóló 2012. évi C. törvény hatálybalépése óta e témakörben már sok tanulmány született, azonban a joggyakorlatban a törvény hatálybalépését követő két év elteltével is kérdések merülnek fel. Ahhoz, hogy eldöntsük, hogy melyik - azaz az elkövetéskori vagy az elbíráláskori - büntető törvényt kell-e alkalmazni, először is a bűncselekmény elkövetési idejét kell meghatározni. A tanulmány az ezzel kapcsolatban kialakult jogirodalmi elméleteket és ezek gyakorlati alkalmazhatóságát vizsgálja.
Tételek: 4881 - 4900 / 5549 (278 oldal)